CELEX: E2014J0017
Language: lv
Date: 2015-03-31 00:00:00
Title: Tiesas spriedums (2015. gada 31. marts) lietā E-17/14 – EBTA Uzraudzības iestāde pret Lihtenšteinas Firstisti (EEZ/EBTA valsts saistību neizpilde – Tiesības veikt uzņēmējdarbību – Ierobežojumi strādāt profesijā “zobārsts” Lihtenšteinā – Samērīgums)

22.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 350/5
            
         TIESAS SPRIEDUMS
   (2015. gada 31. marts)
   lietā E-17/14
   EBTA Uzraudzības iestāde pret Lihtenšteinas Firstisti
   (EEZ/EBTA valsts saistību neizpilde – Tiesības veikt uzņēmējdarbību – Ierobežojumi strādāt profesijā “zobārsts” Lihtenšteinā – Samērīgums)
   (2015/C 350/08)
   Lietā E-17/14 EBTA Uzraudzības iestāde pret Lihtenšteinas Firstisti – attiecībā uz PRASĪBU pasludināt, ka Lihtenšteinas Firstiste, saglabājot spēkā tādas valsts tiesību normas kā Veselības likuma 63. pantu un pārejas noteikumu Likumā par minētā panta atcelšanu, tostarp par Veselības likuma 63. panta 2. punkta piemērojamību minētajā saistībā, kuras paredz, ka sertificētam “zobārstam” jāstrādā šajā profesijā kā darba ņēmējam pilnībā kvalificēta zobārstniecības speciālista tiešā uzraudzībā, saskaņā ar viņa norādēm un viņa tiešā pakļautībā, nav izpildījusi savas saistības, kas izriet no EEZ līguma 31. panta, Tiesa, kuras sastāvā ir priekšsēdētājs Carl Baudenbacher un tiesneši Per Christiansen (tiesnesis referents) un Páll Hreinsson, 2015. gada 31. martā pasludināja spriedumu, kura rezolutīvā daļa ir šāda.
   Ar šo Tiesa:
   
               1.
            
            
               pasludina, ka Lihtenšteinas Firstiste, saglabājot spēkā Veselības likuma 63. pantu, saskaņā ar kuru personai ar kvalifikāciju, kuras apzīmējums vācu valodā ir “Dentist”, ir jāstrādā savā profesijā kā darba ņēmējam pilnībā kvalificēta zobārstniecības speciālista (“Zahnarzt”) tiešā uzraudzībā, saskaņā ar viņa norādēm un viņa tiešā pakļautībā, nav izpildījusi saistības, kas izriet no EEZ līguma 31. panta;
            
         
               2.
            
            
               piespriež Lihtenšteinas Firstistei segt tiesāšanās izdevumus.